ধনীরাম টোটো
ধনীরাম টোটো হলেন ভারতের পশ্চিমবঙ্গে বসবাসকারী অনগ্রসর টোটো জনজাতির একজন সরকারি কর্মচারী, টোটো ভাষার সাহিত্যিক ও ঔপন্যাসিক। তিনি বিপন্নপ্রায় টোটো জনজাতির মুখের ভাষা তথা সিনো-তিবেতিয়ান বা ইন্দো-বর্মান ভাষা পরিবারের টোটো ভাষার বর্ণলিপি সৃষ্টি করে খ্যাতি অর্জন করেছেন। তার এই অনন্য সাধারণ কাজের জন্য ২০২৩ খ্রিস্টাব্দে ভারত সরকার সাহিত্য ও শিক্ষা ক্ষেত্রে চতুর্থ সর্বোচ্চ বেসামরিক পুরস্কার পদ্মশ্রী প্রদান করে।